钦定古今图书集成/方舆汇编/职方典/第1406卷 > 《七星岩》前人
## 钦定古今图书集成/方舆汇编/职方典/第1406卷 > 《七星岩》前人

“崇石悬天半，壁立抱城郭。级石蹑层冈，梯云憩危阁。
岩扉邃以幽，欲进步还却。杳冥日月避，欹仄苔藓剥。”
穷搜阻𣻳洞，列炬事探索。盘坳万馀转，巨灵此开拓。
如入蜃市中，变幻难意度。奇峰何玲珑，复磴亦磅礡。
㐲者列坡陀，巉者聚锋锷。立者支圆灵，曲者回窦壳。
或如履蓬瀛，洲岛莽纷错。或如辟蚕丛，峦栈森𪩘崿。
“或如结穹庐，缟练施帏幕。或如仰北斗，星月光灼烁。
或如踏西畴，陇亩绵经络。或如镂琼琚，毛发劳追琢。
幽或如户牖，朝昏任锁钥。敞或如堂皇，卧起足栖托。
下如龙雏出，林立辞残箨。”上如象鼻垂，蜿蜒赴深壑，
仙佛任比拟。鱼龙恣跳跃，狻猊各蹲跧，《熊罴》或噬搏。
或如饮涧猿，或如凌霄鹤。或如鹦鹉“驯，或放雕鹗掠。
臃肿木瘿攒，盘蹙波纹薄。虚气发云霞，求声类管籥。
灵葩共珍卉，冉冉展花萼。来禽与青李，垂垂足餐嚼。
细泉出石窍，冬夏无时涸。深或俯千仞，浅或容一勺。
颇喜清流鸣，忽忧怪石落。安步方萦纡，啮足更峭削。
径绝愁偪仄，岩开又寥廓。人境固已殊，鬼斧讵能凿。
凄清难久停，登顿益”惊戄。遥见东方明，悠然漏日脚。
自觉心目爽，始信游览乐。《出洞》述所历，何能指其略。